له‌ به‌ياننامه‌ى شانه‌ى ناوبرياگ ئه‌را(شه‌فه‌ق نيوز)ئه‌وه‌ ده‌ركه‌فت ك وه‌گووره‌ى ده‌سكه‌فتن زانياريه‌يل پڕ دقه‌تيگ و دوياى ويرانكردن كارخانه‌يگ مينڕيژكردن سه‌ياره‌يل له‌ناوڕاس فه‌لوجه‌ و سه‌ربازگه‌يگ گه‌ورا له‌ باشوور موسڵ ده‌سكريا په‌لامارداين ئاسمانى ئه‌را بان گرينگترين دامه‌زرياگه‌يل ريكخرياگ داعش ترۆريستى تايبه‌ت وه‌ مينڕيژكردن سه‌ياره‌يل له‌ ناوچه‌ى گه‌ياره‌ له‌ باشوور موسڵ و گشتى ئه‌و دامه‌زرياگه‌يله‌ وه‌ ته‌مامى ويران كريان ك ئه‌را ئى مه‌رامه‌ وه‌كار هاوريانه‌ وه‌خاتر گرتنه‌ئامانج هاووڵاتيه‌يل له‌ پاريزگايه‌يل عراق.
جى باسه‌، له‌ى باوه‌تيشه‌و سه‌ركردايه‌تى فه‌رمانده‌يى هاوبه‌ش داوا له‌و هاووڵاتيه‌يله‌ كرد ك هانه‌ ژير ده‌سڵات داعش دويره‌و بكه‌فن له‌باره‌گايه‌يليان و له‌ شوونه‌يل وجووديان، چوينكه‌ ئه‌و شوونه‌يله‌ له‌لايه‌ن هيزه‌يل ئاسمانيه‌و ئه‌گريه‌ه‌ ئامانج له‌ رووژه‌يل ئاينده‌ جوور ئه‌وه‌گ له‌ به‌ياننامه‌گه‌ باس كريا.
